వ్యవసాయ మంత్రిత్వ శాఖ
' అంతర్జాతీయ కొబ్బరి రంగం-అగ్రస్థానం సాధించడానికి అవకాశాలు' అనే ఇతివృత్తంతో హైదరాబాద్ లో కొబ్బరి ఉత్పత్తుల వ్యాపారం, మార్కెటింగ్పై ప్రారంభమైన రెండు రోజుల అంతర్జాతీయ సదస్సు
ఇంటర్నేషనల్ కోకోనట్ కమ్యూనిటీ  సహకారంతో కొబ్బరి అభివృద్ధి బోర్డు, వ్యవసాయ, రైతు సంక్షేమ మంత్రిత్వ శాఖ' అంతర్జాతీయ కొబ్బరి రంగం-అగ్రస్థానం సాధించడానికి అవకాశాలు' అనే ఇతివృత్తంతో కొబ్బరి ఉత్పత్తుల వ్యాపారం, మార్కెటింగ్పై ఏర్పాటు చేసిన అంతర్జాతీయ సదస్సుఈ రోజు హైదరాబాద్ లో ప్రారంభమయ్యింది. సదస్సును కొబ్బరి అభివృద్ధి బోర్డు చీఫ్ ఎగ్జిక్యూటివ్ ఆఫీసర్ డాక్టర్ విజయలక్ష్మి నాదెండ్ల, ఐఏఎస్ ప్రారంభించారు. ప్రారంభోత్సవ కార్యక్రమంలో ఐసీసీ ఎగ్జిక్యూటివ్ డైరెక్టర్ డాక్టర్ జెల్ఫినా సి. అలోవ్, తెలంగాణ రాష్ట్ర ముఖ్య కార్యదర్శి డాక్టర్ రఘునందన్ రావు, నేషనల్ సెంటర్ ఫర్ మేనేజ్మెంట్ ఆఫ్ అగ్రికల్చరల్ ఎక్స్టెన్షన్  డైరెక్టర్ జనరల్ డాక్టర్ పి. చంద్రశేఖర, సీసీఎస్, ఎన్ఐఏఎమ్ జైపూర్ డైరెక్టర్ డాక్టర్ రమేష్ మిట్టల్, ఐసీసీ నేషనల్ లైజన్ ఆఫీసర్,అడ్మినిస్ట్రేటర్ బెర్నీ ఫెర్రర్ క్రజ్ పాల్గొన్నారు.
' అంతర్జాతీయ కొబ్బరి రంగం-అగ్రస్థానం సాధించడానికి అవకాశాలు' అనే ఇతివృత్తంతో సదస్సు ఏర్పాటయింది. మార్కెట్ అవకాశాలు, సుస్థిర అభివృద్ధి సాధించడానికి గల అవకాశాలు, వినూత్న కార్యక్రమాలు, కొబ్బరి రంగానికి సంబంధించిన అన్ని అంశాలపై కొబ్బరి రంగంతో సంబంధం ఉన్నవారందరికీ అవగాహన కల్పించి , అభివృద్ధి సాధించడం లక్ష్యంగా సదస్సు ఏర్పాటయింది.
వ్యవసాయ దిగుబడులు ఎక్కువ చేసి, వాతావరణ మార్పులకు అనుగుణంగా సుస్థిర అభివృద్ధి సాధించడానికి తక్షణ చర్యలు అమలు జరగాలి అని సదస్సు ప్రారంభించిన డాక్టర్ విజయలక్ష్మి నాదెండ్ల అన్నారు. సుస్థిర అభివృద్ధి సాధించడానికి రైతులతో కలిసి పరిశ్రమ పనిచేయాలన్నారు. ఐసీసీ గణాంకాల ప్రకారం ప్రపంచంలో కొబ్బరి దిగుబడిలో భారతదేశం అగ్రస్థానంలో ఉంది. ప్రపంచంలో ఉత్పత్తి అవుతున్న కొబ్బరిలో 30.93% కొబ్బరి భారతదేశంలో దిగుబడి అవుతుంది. తర్వాత రెండు స్థానాల్లో ఇండోనేషియా, ఫిలిప్పీన్స్ ఉన్నాయి. ఉత్పత్తి పరంగా చూస్తే ప్రపంచంలో భారతదేశం 2వ స్థానంలో ఉంది. వియత్నాంలో హెక్టారు భూమిలో 10,547 కాయలు ఉత్పత్తి అవుతున్నాయి. భారతదేశంలో హెక్టారు భూమిలో 9,346 కాయలు ఉత్పత్తి అవుతున్నాయి.దేశ జీడీపీకి కొబ్బరి దాదాపు 307956 మిలియన్ రూపాయలు సమకూరుస్తోంది. దాదాపు కొబ్బరి ఎగుమతుల ద్వారా 75,768.80 రూపాయల ఆదాయం లభిస్తున్నది.
దేశంలో కొబ్బరి మార్కెట్ అభివృద్ధి చేయడానికి కొబ్బరి అభివృద్ధి బోర్డు చర్యలు అమలు చేస్తున్నదని డాక్టర్ విజయలక్ష్మి నాదెండ్ల తెలిపారు. మార్కెట్ అవకాశాలు ఎక్కువ చేయడం, మార్కెట్ సమాచారం,పరిశోధన,అభివృద్ధి, రైతు సంఘాల ఏర్పాటు లాంటి అంశాలతో పాటు ఎగుమతి ప్రమోషన్ కౌన్సిల్ , రైతు సంక్షేమ కార్యక్రమాలను అమలు చేస్తున్నామన్నారు. 2020-21 తో పోల్చి చూస్తే దేశంలో 2021-22లో కొబ్బరి ఉత్పత్తుల ఎగుమతులు 40.09% వృద్ధి నమోదు చేశాయి. . 2021-22 లో కొబ్బరి ఉత్పత్తుల ఎగుమతుల విలువ రూ.3236.83 కోట్లుగా ఉంది. ఇది 2020-21 లో రూ.2294.81 కోట్లుగా ఉంది.
ప్రాథమిక స్థాయిలో కొబ్బరి ఉత్పత్తిదారుల సొసైటీలతో  మూడు అంచెల రైతు సంఘాలను ఏర్పాటు చేయడం ద్వారా రైతులను సంఘటితం చేసేందుకు కొబ్బరి అభివృద్ధి బోర్డు ఒక వినూత్న విస్తరణ విధానాన్ని ప్రారంభించిందని డాక్టర్ విజయలక్ష్మి తెలిపారు.మధ్యంతర స్థాయిలో కొబ్బరి ఉత్పత్తిదారుల సమాఖ్య, తదుపరి స్థాయిలో ఉత్పత్తిదారుల సంస్థ ఏర్పడతాయన్నారు. ఇప్పటివరకు దేశంలో 9787 సీపీఎస్లు, 747 సీపీఎఫ్లు, 68 సీపీసీలు ఏర్పాటయ్యాయి.
తన ప్రసంగంలో కొబ్బరిలో ప్రపంచ మార్కెట్ అవకాశాలు, కొబ్బరి రంగంలో వినూత్న పరిశ్రమ మరియు కొబ్బరి రంగంలో సుస్థిరతపై సాంకేతిక సమాచారాన్ని బదిలీ జరగాలని ఐసీసీ ఎగ్జిక్యూటివ్ డైరెక్టర్ డాక్టర్ జెల్ఫినా సి. అలోవ్ చెప్పారు.
తెలంగాణ రాష్ట్రంలో వ్యవసాయ రంగంలో పెట్టుబడులు ఎక్కువగా జరుగుతున్నాయని తెలిపిన డాక్టర్ రఘునందన్ రావు రాష్ట్రంలో కొబ్బరి దిగుబడి పెరిగిందని అన్నారు. పంటలతో పాటు కాయల ఉత్పత్తికి రాష్ట్రం ప్రాధాన్యత ఇస్తున్నదని అన్నారు.
, ICC నేషనల్ లైజన్ ఆఫీసర్ మరియు అడ్మినిస్ట్రేటర్ కొబ్బరి రంగం ప్రాముఖ్యతను బెర్నీ ఫెర్రర్ క్రూజ్ వివరించారు. మరింత అభివృద్ధి సాధించడానికి మార్కెట్ పరిశోధన, కొబ్బరి విలువ జోడించిన ఉత్పత్తుల నాణ్యత, డిజిటల్ మార్కెటింగ్ సౌకర్యాలు అవసరం అని అన్నారు.
ఈ సందర్భంగా కొబ్బరి అభివృద్ధి మండలి ప్రచురించిన ఇండియన్ కోకోనట్ జర్నల్ డైమండ్ జూబ్లీ సంచికను ఆవిష్కరించారు.
మార్కెట్ పరిశోధన కార్యకలాపాలు, ఎఫ్ పి ఓ నిర్వహణ కోసం కొబ్బరి అభివృద్ధి బోర్డు నేషనల్ ఇన్స్టిట్యూట్ ఆఫ్ అగ్రికల్చరల్ ఎక్స్టెన్షన్ అండ్ మేనేజ్మెంట్ , నేషనల్ ఇన్స్టిట్యూట్ ఆఫ్ అగ్రికల్చరల్ మార్కెటింగ్  మధ్య కుదిరిన అవగాహన ఒప్పందంపై సంతకాలు చేశారు.
రెండు రోజుల అంతర్జాతీయ సమావేశంలో భాగంగా 4 సదస్సులు జరుగుతాయి. కొబ్బరి ఉత్పత్తుల కోసం అంతర్జాతీయ పరిస్థితి, కొబ్బరి సుస్థిర అభివృద్ధి సాధన , కొబ్బరి ఉత్పత్తులకు అంతర్జాతీయ మార్కెట్ అవకాశాలు, కొబ్బరి రంగంలో వినూత్న విధానాలు, సాంకేతిక అమలు అంశంపై సదస్సులు జరుగుతాయి. 20 టెక్నికల్ పేపర్లు అందిస్తారు.
ఈ సమావేశంలో దాదాపు 450 మంది అంతర్జాతీయ ప్రతినిధులు వర్చువల్ విధానంలో పాల్గొన్నారు. 26 మంది అంతర్జాతీయ ప్రతినిధులు భౌతికంగా పాల్గొన్నారు